wannaphong/clean_thaiwikipedia huggingface dataset:
# กองทัพประจำการ
กองทัพประจำการ หรือ กองทัพบกประจำการ  คือกองทัพอย่างเป็นทางการของรัฐหรือประเทศ (กองกำลังติดอาวุธอย่างเป็นทางการ) ซึ่งแตกต่างจากกองกำลังไม่ตามแบบ เช่น กองกำลังอาสาสมัครไม่ตามแบบ (volunteer irregular militia) กองทัพส่วนตัว (private armie) ทหารรับจ้าง เป็นต้น กองทัพบกประจำการโดยทั่วไปจะมีสิ่งต่อไปนี้:
 กองทัพถาวร (standing army) คือ กำลังถาวรของกองทัพบกประจำการที่รักษาการพร้อมอาวุธ (under arms) ระหว่างยามสงบ
 กำลังสำรองทางทหาร (military reserve force) ที่สามารถระดมได้เมื่อจำเป็นเพื่อขยายประสิทธิผลของกองทัพประจำการ โดยเสริมกำลังกองทัพถาวร

กองทัพประจำการอาจจะเป็น:
 กองทัพเกณฑ์ (conscript army) ซึ่งรวมถึงทหารอาชีพ ทหารอาสาสมัคร และทหารเกณฑ์ (การเกณฑ์ทหารโดยบังคับ รวมทั้งทหารใหม่เข้ากองทัพถาวร และทหารกองหนุนภาคบังคับ)
 กองทัพอาชีพ (professional army) ที่ไม่มีทหารทหารเกณฑ์ (ไม่มีการเกณฑ์ทหาร และมีกองหนุนโดยสมัครใจ) ไม่เหมือนกับกองทัพถาวร เนื่องจากมีกองทัพประจำการทั้งในรูปแบบการเกณฑ์ทหารและกองทัพอาชีพ

ในสหราชอาณาจักรและสหรัฐอเมริกา คำว่า กองทัพประจำการ (Regular Army) หมายถึง กองทัพถาวรที่ยังประจำการอยู่ (professional standing active duty army) ซึ่งแตกต่างจากกำลังสำรอง โดยกำลังสำรองในสหราชอาณาจักร และกองหนุนกองทัพบกสหรัฐ (U.S. Army Reserve) และกองกำลังป้องกันชาติส่วนกองทัพบก (Army National Guard) ในสหรัฐ
# เจซี เจย์น
เจซี เจย์น (Jacy Jayne) หรือชื่อจริงว่า เทย์เลอร์ กราโด (Taylor Grado) เกิดวันที่ 2 มิถุนายน ค.ศ. 1996 ที่เมืองแทมปา รัฐฟลอริดา เป็นนักมวยปล้ำอาชีพหญิงชาวอเมริกันที่เซ็นสัญญากับ WWE

เส้นทางอาชีพ
เธอเริ่มต้นอาชีพมวยปล้ำในเดือนพฤษภาคม 2018 ภายใต้ชื่อบนเวทีว่า "Avery Taylor" ในสมาคม American Combat Wrestling (ACW) และได้สร้างชื่อเสียงในวงการมวยปล้ำอิสระของรัฐฟลอริดา โดยคว้าแชมป์หญิงถึง 3 สมัย รวมถึง 2 สมัยใน ACW และ 1 สมัยใน World Xtreme Wrestling (WXW)

เธอเซ็นสัญญากับ WWE ในเดือนกุมภาพันธ์ 2021 และเปิดตัวในรายการ NXT เมื่อวันที่ 20 กรกฎาคมปีเดียวกัน เธอเป็นที่รู้จักในฐานะสมาชิกของกลุ่ม "Toxic Attraction" ร่วมกับ Mandy Rose และ Gigi Dolin โดยกลุ่มนี้เป็นที่โดดเด่นในวงการ NXT ช่วงปี 2021–2023  

หลังจากการยุบกลุ่มในปี 2023 เธอได้เข้าร่วมกลุ่มใหม่ชื่อ "Fatal Influence" ร่วมกับ Fallon Henley และ Jazmyn Nyx ในเดือนพฤษภาคม 2025 เธอสามารถคว้าแชมป์ NXT Women's Championship เป็นครั้งแรก โดยเอาชนะ Stephanie Vaquer

แชมป์และรางวัล
American Combat Wrestling
ACW Women's Championship (2 times)
ACW Women's Title #1 Contendership Tournament (2018)
 Pro Wrestling Illustrated
 Ranked No. 49 of the top 150 female singles wrestlers in the PWI Women's 150 in 2022
 Ranked No. 14 of the top 100 Tag Teams in the PWI Tag Team 100 in 2022 – with Toxic Attraction
World Xtreme Wrestling
WXW Women's Championship (1 time)
 WWE
NXT Women's Championship (1 time)
NXT Women's Tag Team Championship (2 times) – with Gigi Dolin
# หม่า หลง
หม่า หลง (ค.ศ. 251–290) ชื่อรอง เซี่ยวซิง  เป็นขุนนางและขุนพลของรัฐวุยก๊กในยุคสามก๊กและของราชวงศ์จิ้นตะวันตก มีชื่อเสียงจากการยุติกบฏทูฟ่า ชู่จีเหนิงในช่วงต้น ต.ศ. 280 ซึ่งหม่า หลงใช้กลยุทธ์นอกแบบแผนในการปราบกบฏ หลังสิ้นสุดยุคสามก๊ก หม่า หลงได้รับการแต่งตั้งเป็นเจ้าเมืองของเมืองเสเป๋ง (西平郡 ซีผิงจฺวิ้น; อยู่บริเวณนครซีหนิง มณฑลชิงไห่ในปัจจุบัน) และดำรงตำแหน่งนี้เป็นเวลามากกว่าสิบปี หม่า หลงรักษาความสงบในมณฑลเลียงจิ๋วและเป็นที่นิยมในหมู่ชนเผ่าที่อาศัยบริเวณนั้น

 การรับราชการช่วงต้น 
หม่า หลงเป็นชาวอำเภอผิงลู่ (平陸縣 ผิงลู่เซี่ยน; อยู่ในอำเภอเหวินช่าง มณฑลชานตงในปัจจุบัน) ราชรัฐตังเป๋ง (東平國 ตงผิงกั๋ว) หม่า หลงได้รับการกล่าวขานว่าเป็นคนฉลาดและแข็งแรงตั้งแต่วัยเยาว์ ตัวหม่า หลงชอบที่จะปฏิบัติตนอย่างมีเกียรติและซื่อสัตย์สุจริต(馬隆，字孝興，東平平陸人。少而智勇，好立名節。) จิ้นชู เล่มที่ 57. หม่า หลงเริ่มรับราชการเป็นข้าราชการระดับล่างในมณฑลกุนจิ๋ว (兗州 เหยี่ยนโจว)

 กบฏทูฟ่า ชู่จีเหนิง

 การรับราชการช่วงปลาย
# ไท่คาง
ไท่คาง  เป็นชื่อศักราชลำดับที่ 3 ในรัชสมัยของจักรพรรดิสุมาเอี๋ยนแห่งราชวงศ์จิ้นตะวันตก (จิ้นอู่ตี้) ชื่อศักราชไท่คางใช้ตั้งแต่ ค.ศ. 280 เดือน 4 ถึง ค.ศ. 289 รวมเวลา 10 ปี 

ในเดือน 4 ของศักราชเสียนหนิงปีที่ 6 (ค.ศ. 280) ราชวงศ์จิ้นตะวันตกพิชิตรัฐง่อก๊ก รวมแผ่นดินจีนเป็นหนึ่ง เปลี่ยนชื่อศักราชเป็นไท่คางปีที่ 1

 การเปลี่ยนชื่อศักราช 
 ศักราชเสียนหนิงปีที่ 6 (ค.ศ. 280) —  เดือน 4 วันที่ 29 เปลี่ยนชื่อศักราชเป็นเไท่คางปีที่ 1「（太康元年三月）乙酉，大赦，改元，大酺五日，恤孤老困窮。……太熙元年春正月辛酉朔，改元。」「（太康元年四月）乙酉，大赦，改元。」

 ศักราชไท่คางปีที่ 11 (ค.ศ. 290) — เดือน 1 วันที่ 1 เปลี่ยนชื่อศักราชเป็นไท่ซีปีที่ 1「永熙元年春，正月，辛酉朔，改元太熙。」

 ตารางเทียบศักราช 
 ไท่คาง  1  2  3  4  5  6   7   8  9  10ค.ศ. 280  281  282  283  284  285  286  287  288  289
# มาตา ฮารี
thumb|200px|ลายเซ็น
มาร์กาเรตา เกร์เทรอย์ดา แมคลอยด์ (, ; 7 สิงหาคม ค.ศ. 187615 ตุลาคม ค.ศ. 1917) รู้จักกันดีตามชื่อเวทีว่า มาตา ฮารี (, ; จากภาษาอินโดนีเซียที่แปลว่า ดวงอาทิตย์) เป็นนักเต้นเปลื้องผ้าและโสเภณีชาวดัตช์ที่ถูกตัดสินให้มีความผิดฐานเป็นสายลับให้กับเยอรมนีในช่วงสงครามโลกครั้งที่หนึ่ง เธอถูกประหารชีวิตด้วยการยิงหมู่ในประเทศฝรั่งเศส แนวคิดของนักเต้นระบำเปลื้องผ้าแสนสวยที่ใช้พลังการล่อลวงของเธอในฐานะสายลับทำให้ชื่อของเธอเป็นที่รู้จักในฐานะ femme fatale เรื่องราวของเธอเป็นแรงบันดาลใจให้กับหนังสือ ภาพยนตร์ และผลงานอื่น ๆ

กล่าวกันว่าเธอถูกตัดสินลงโทษเพราะกองทัพฝรั่งเศสต้องการแพะรับบาปHowe, Russel Warren (1986). Mata Hari: The True Story. New York: Dodd, Mead and Company. pp. x–xi, 285. และเอกสารที่ใช้ในการตัดสินมีข้อความเท็จ บางส่วนถึงขั้นบอกว่ามาตา ฮารีไม่น่าเป็นสายลับ และเป็นผู้บริสุทธิ์

ชีวิตช่วงต้น
มาร์กาเรตา เกร์เทรอย์ดา แซเลอเกิดในวันที่ 7 สิงหาคม ค.ศ. 1876 ที่เลวาร์เดิน ประเทศเนเธอร์แลนด์ จาก Antje van der Meulen (1842–1891) กับอาดัม แซเลอ (1840–1910) สามีของเธอ เธอมีน้องชายสามคน ได้แก่ Johannes Hendriks, Arie Anne และ Cornelis Coenraad ครอบครัวของเธอเรียกเธอด้วยความรักว่า "คุณหนู" ("M'greet") แม้จะมีการยืนกรานโดยทั่วไปว่ามาตา ฮารีมีเชื้อสายยิว มาเลเซีย หรือชวา (อินโดนีเซีย) บรรดานักวิชาการสรุปว่าเธอไม่มีเชื้อสายยิวหรือเอเชีย และพ่อและแม่ของเธอทั้งคู่เป็นชาวดัตช์ พ่อของเธอเป็นเจ้าของโรงงานและร้านขายหมวก ลงทุนในอุตสาหกรรมน้ำมันและมีฐานะร่ำรวยพอที่จะให้มาร์กาเรตาและพี่น้องของเธอมีวัยเด็กที่สุขสบาย ซึ่งรวมถึงโรงเรียนเอกชนจนถึงอายุ 13 ปี

หลังพ่อของมาร์กาเรตาล้มละลายใน ค.ศ. 1889 พ่อแม่จึงหย่าร้าง และแม่เสียชีวิตใน ค.ศ. 1891 พ่อของเธอแต่งงานใหม่กับ Susanna Catharina ten Hoove (1844–1913) ที่อัมสเตอร์ดัมในวันที่ 9 กุมภาพันธ์ ค.ศ. 1893 ครอบครัวแตกสลาย และมาร์กาเรตาถูกส่งให้ไปอยู่กับกับพ่อทูนหัวของเธอ นายวิสเซอร์ (Mr. Visser) ที่สเนก เธอเรียนเพื่อเป็นครูอนุบาลที่เมืองไลเดิน แต่เมื่ออาจารย์ใหญ่เริ่มจีบเธออย่างโจ่งแจ้ง พ่อทูนหัวของเธอก็ไล่เธอออกจากสถาบัน ไม่กี่เดือนต่อมา เธอหนีไปที่บ้านของลุงที่เดอะเฮก
# การประกวดเพลงอินเตอร์วิชันปี 2025
การประกวดเพลงอินเตอร์วิชันปี 2025  หรือ อินเตอร์วิชัน 2025 เป็นการประกวดเพลงระดับนานาชาติซึ่งจะจัดขึ้นที่ไลฟ์อะรีนา มอสโก ประเทศรัสเซีย ในวันที่ 20 กันยายน การประกวดจะมีช่องหนึ่งรัสเซีย (ซีวันอาร์) เป็นเจ้าภาพ ประเทศที่เข้าร่วมจะเป็นประเทศสมาชิกบริกส์และเครือรัฐเอกราช และประเทศในลาตินอเมริกาและตะวันออกกลาง โดยจะคัดเลือกผลงานเพลงที่จะเข้าประกวดด้วยตนเอง แม้ว่าจะใช้ชื่อตาม "การประกวดเพลงอินเตอร์วิชัน" เดิมและได้มีการประกาศว่าการประกวดนี้เป็นการนำกลับมาจัดอีกครั้ง แต่ก็ไม่ได้มีความเกี่ยวข้องกับการประกวดเดิม

วลาดิมีร์ ปูติน ประธานาธิบดีรัสเซีย ได้ออกคำสั่งให้ดมิทรี เชอร์นิเชนโก นายกรัฐมนตรี ได้รับการแต่งตั้งให้เป็นประธานคณะกรรมการจัดงาน ในขณะที่กระทรวงการต่างประเทศจะเป็นผู้รับผิดชอบในการส่งเสริมการประกวด

 ภูมิหลัง 
การประกวดเพลงอินเตอร์วิชันเดิมนั้นได้เปิดตัวครั้งแรกในช่วงทศวรรษ 1960 โดยองค์กรวิทยุกระจายเสียงและโทรทัศน์ระหว่างประเทศ (OIRT) เป็นทางเลือกแทนการประกวดเพลงยูโรวิชัน สำหรับกลุ่มตะวันออก แต่สุดท้ายก็ถูกยกเลิกในปี 1980 หลังจากผ่านไป 28 ปี ได้มีการประกวดเพลงที่ไม่เกี่ยวข้องกันด้วยชื่อเดียวกันในปี 2008

ภายหลังเกิดสงครามรัสเซีย–ยูเครน รัสเซียและเบลารุสถูกระงับสมาชิกจากสหภาพการแพร่สัญญาณวิทยุและโทรทัศน์แห่งยุโรป (อีบียู) รวมถึงสิทธิการเข้าร่วมการประกวดเพลงยูโรวิชันปี 2022 เมื่อวันที่ 3 กุมภาพันธ์ ค.ศ. 2022 วลาดิมีร์ ปูติน ประธานาธิบดีรัสเซีย ได้สั่งให้มีการจัดการประกวดเพลงอินเตอร์วิชันอีกครั้ง โดยมีเป้าหมายเพื่อพัฒนาความร่วมมือทางวัฒนธรรมและด้านมนุษยธรรมระหว่างประเทศ

 สถานที่จัดงาน 
การแข่งขันจะจัดขึ้นที่ไลฟ์อะรีนาในชุมชนโนโวอิวานอฟสโกเย เขตโอดินต์โซโว แคว้นมอสโกของรัสเซีย ไลฟ์อะรีนาเป็นศูนย์รวมความบันเทิงอเนกประสงค์ที่มีความจุสูงสุด 11,000 คน โดยได้เปิดให้บริการในปี 2022

 ประเทศที่เข้าร่วม 
รัฐบาลรัสเซียกำลังประสานงานการเข้าร่วมโดยตรงกับรัฐบาลต่างประเทศ รายชื่อประเทศที่จะเข้าร่วมการแข่งขันได้รับการประกาศโดยรัสเซียเมื่อวันที่ 12 มิถุนายนในระหว่างการแถลงข่าว อย่างไรก็ตาม เจ้าหน้าที่จากบางประเทศที่ผู้จัดงานระบุว่าเป็นผู้เข้าร่วม รวมถึงสหรัฐอเมริกา ยังไม่ได้ยืนยันการเข้าร่วม

+ รายชื่อผู้เข้าร่วมการประกวดเพลงอินเตอร์วิชันปี 2025 ประเทศ หน่วยงาน ศิลปิน เพลง ภาษา ผู้ประพันธ์เพลง อ้างอิง       เบลเตเลเรดิโอ            มิงกูลตูรัส       ซูเลมา อิเกลเซียส ซาลาซาร์                 เอ็มกาเอสอาร์กา      เอ็มซีไอเอสวายพี นอมัด "ฌัลกึซซากา" คีร์กีซ    ดานา อัล-มีร์      ชะมัน "เปรียโมโปเซียร์ดซืย" รัสเซีย มักซิม ฟาดีฟ          สโลโบดาน ตรกุลยาและบัลกาโนโพลิส                                       โอมาร์ อาเซโด           

 รูปแบบการดำเนินงาน 
 อัตลักษณ์และสโลแกน 
เมื่อวันที่ 16 พฤษภาคม ค.ศ. 2025 ผู้จัดงานได้เปิดเผยตราสัญลักษณ์และคำขวัญของการประกสด โดยตราสัญลักษณ์นี้ได้รับแรงบันดาลใจจากรูปสี่เหลี่ยมขนมเปียกปูนตามคติซูพรีมาติสต์ การออกแบบอัตลักษณ์การประกวดคงความต่อเนื่องทางภาพจากการประกวดในช่วงปี 1965–1980 แต่ยังรวมเอาองค์ประกอบที่ทันสมัยเพื่อเน้นย้ำความเกี่ยวข้องของกิจกรรมด้วย การประกวดปีนี้มีสโลแกนคือ "ดนตรีในหัวใจของประเทศของคุณ"  ซึ่งแสดงถึงธรรมชาติของการรวมกันของเหตุการณ์ดังกล่าว เนื่องจากดนตรีมีความสามารถที่จะทำให้หัวใจนับล้านเต้นเป็นจังหวะพร้อมกัน

 การลงคะแนน 
การตัดสินจะมาจากคณะกรรมการจากประเทศที่เข้าร่วม

 การถ่ายทอดสด 
+ ผู้ถ่ายทอดสัญญาณและผู้บรรยายในประเทศที่เข้าร่วมการประกวด ประเทศ ผู้ถ่ายทอดสัญญาณ ช่อง ผู้บรรยาย อ้างอิง  บีทีอาร์ซี เบลารุส-1 rowspan="2"     เอ็นเอ็มจีซีวันอาร์
# ซีเจ โอเปียซา
คริสติน จูเลียน ฮิงเคิล โอเปียซา  หรือ ซีเจ โอเปียซา  เป็นนางงามชาวฟิลิปปินส์ที่ได้รับตำแหน่งมิสแกรนด์อินเตอร์เนชันแนล 2024 แทนเรเชล คุปตะ จากประเทศอินเดีย ซึ่งเป็นผู้ดำรงตำแหน่งเดิม โดยโอเปียซาเป็นชาวฟิลิปปินส์คนแรกที่ได้ดำรงตำแหน่งมิสแกรนด์อินเตอร์เนชันแนล

ชีวิตในช่วงต้น
โอเปียซาเกิดที่จังหวัดซัมบาเลส ประเทศฟิลิปปินส์ โดยจบการศึกษาจากไลเซียมออฟซูบิกเบย์ในสาขาการจัดการพัฒนาทรัพยากรมนุษย์

การประกวด
โอเปียซาได้เข้าร่วมการประกวดในระดับประเทศครั้งแรกจากการเป็นตัวแทนจังหวัดซัมบาเลสในบีนีบีนิงปีลีปีนัส 2022 โดยในครั้งนั้นเธอไม่ได้ผ่านเข้ารอบ ต่อมาในปี ค.ศ. 2023 โอเปียซาได้เข้าประกวดมิสยูนิเวิร์สฟิลิปปินส์และได้ตำแหน่งรองชนะเลิศอันดับหนึ่ง

ในปี ค.ศ. 2024 โอเปียซาได้เข้ารอบการประกวดมิสแกรนด์ฟิลิปปินส์ 2024 โดยในครั้งนี้เธอสามารถชนะการประกวด และเป็นตัวแทนประเทศฟิลิปปินส์ในการประกวดมิสแกรนด์อินเตอร์เนชันแนล 2024 ณ กรุงเทพมหานคร ประเทศไทย ซึ่งเธอก็ได้รับตำแหน่งรองชนะเลิศอันดับหนึ่งเมื่อวันที่ 25 ตุลาคม แต่ในวันที่ 28 พฤษภาคม ค.ศ. 2025 ทางองค์กรมิสแกรนด์อินเตอร์เนชันแนลได้ประกาศเพิกถอนตำแหน่งของเรเชล คุปตะ จากประเทศอินเดีย ซึ่งเป็นผู้ดำรงตำแหน่งเดิมทำให้โอเปียซามีสิทธิ์ในการขึ้นมาดำรงตำแหน่งแทน โดยโอเปียซาได้รับตำแหน่งมิสแกรนด์อินเตอร์เนชันแนลอย่างเป็นทางการเมื่อวันที่ 3 มิถุนายน ค.ศ 2025 ณ กรุงเทพมหานคร ประเทศไทย

ประเทศที่ได้ไปปฏิบัติหน้าที่
# ฌอแซลังที่ 1 เคานต์แห่งอิเดสซา
ฌอแซลังที่ 1  เป็นขุนนางชาวแฟรงก์แห่งตระกูลกูร์เตอแน เป็นลอร์ดแห่งเตอร์เบสเซล, เจ้าชายแห่งกาลิลี (ค.ศ. 1112–1119) และเคานต์แห่งอิเดสซา (ค.ศ. 1118–1131) เคาน์ตีอิเดสซาถึงจุดสูงสุดในช่วงที่เขาปกครอง เขาถูกจับตัวสองครั้ง แต่ก็ยังสามารถขยายอาณาเขตของเคาน์ตีของตนได้ รวมถึงการเข้าร่วมในยุทธการที่อะซาซใน ค.ศ. 1125 ต่อมาเขาได้รับบาดเจ็บสาหัสจากการอุบัติเหตุอุโมงค์ถล่ม และถึงแม้จะบาดเจ็บ เขาก็ยังนำกองทัพไปช่วยป้อมปราการเคย์ซุนที่ถูกล้อม ก่อนจะเสียชีวิตในเวลาไม่นานหลังจากนั้น

 ช่วงต้นของชีวิต 
ฌอแซลังเป็นบุตรของฌอแซลังที่ 1 ลอร์ดแห่งกูร์เตอแน และเอลีซาแบ็ต ธิดาของกีที่ 1 แห่งมงเลรี เขาเดินทางมายังดินแดนศักดิ์สิทธิ์ในช่วงสงครามครูเสดครั้งที่ 2 ใน ค.ศ. 1101 และเริ่มต้นด้วยการเข้ารับใช้โบดวงที่ 2 เคานต์แห่งอิเดสซา (ซึ่งอยู่ในกองทัพของโกเดอฟรอยแห่งบูยง) ซึ่งได้มอบตำแหน่งลอร์ดแห่งเตอร์เบสเซลให้แก่เขา ต่อมาฌอแซลังได้ไปร่วมรบกับกองทัพของเอเตียน เคานต์แห่งบลัว ใน ค.ศ. 1104 เขาถูกจับตัวในยุทธยุทธการที่ฮาราน ต่อมาเขาตกอยู่ในเงื้อมมือของอิลกาซี เจ้าเมืองมาร์ดิน และถูกไถ่ตัวกลับมาใน ค.ศ. 1107 ด้วยเงินจำนวน 20,000 ดินาร์

ภายใน ค.ศ. 1113 ฌอแซลังได้สร้างรัฐกึ่งปกครองตนเองรอบเมืองเตอร์เบสเซลทางฝั่งตะวันตกของแม่น้ำยูเฟรทีส ในขณะที่โบดวง ลูกพี่ลูกน้องของเขา ปกครองพื้นที่ฝั่งตะวันออกของแม่น้ำและเมืองอิเดสซา ซึ่งมักถูกรุกรานโดยพวกเซลจุคเติร์ก ในปีเดียวกันนั้นเอง โบดวงได้ปลดเขาออกจากตำแหน่งลอร์ดแห่งเตอร์เบสเซล ฌอแซลังจึงเดินทางไปยังราชอาณาจักรเยรูซาเลม และได้รับแต่งตั้งให้เป็นเจ้าชายแห่งกาลิลี

 เคานต์ 
left|thumb|ฌอแซลังที่ 1 เคานต์แห่งอิเดสซา ภาพวาดจากคริสตวรรษที่ 13
ใน ค.ศ. 1118 โบดวงที่ 2 ซึ่งเป็นลูกพี่ลูกน้องของฌอแซลัง ได้ขึ้นเป็นกษัตริย์แห่งเยรูซาเล็มแทนพระเจ้าโบดวงที่ 1 แม้ว่าทั้งสองจะเคยมีความขัดแย้งกันมาก่อน ฌอแซลังก็ให้การสนับสนุนพระเจ้าที่ 2 อย่างเต็มที่ แทนที่จะสนับสนุนอูซตาสที่ 3 เคานต์แห่งบูโลญ ซึ่งเป็นพระเชษฐาของกษัตริย์องค์ก่อน เขาจึงได้รับแต่งตั้งให้เป็นเคานต์แห่งอิเดสซา

ใน ค.ศ. 1122 ฌอแซลังถูกจับตัวอีกครั้งพร้อมกับวาเลร็องแห่งเลอ ปุยเซต์ ใกล้เมืองซารูจ โดยBelek Ghazi ต่อมา พระเจ้าโบดวงที่ 2 ก็ถูกจับกุมในเดือนเมษายน 1123 และทรงถูกคุมขังที่เมืองคาร์พูทพร้อมกับฌอแซลัง พวกเขาได้รับการช่วยเหลือโดยทหารอาร์มีเนีย 50 คนที่พระราชินีมอร์เฟียจ้างมา ซึ่งปลอมตัวเป็นพ่อค้าและแทรกซึมเข้าไปในป้อมปราการ จากนั้นก็สังหารทหารยามและช่วยตัวประกันออกมา อย่างไรก็ตาม ป้อมก็ถูกล้อมโดยกองกำลังอาร์ตุกิดไม่นานหลังจากนั้น โดยมีการตัดสินใจให้ฌอแซลังออกไปขอความช่วยเหลือ ในขณะที่พระเจ้าโบดวงยังทรงติอยู่ในป้อม แต่ท้ายที่สุด ป้อมนั้นก็ถูกชิงคืนโดยอาร์ตุกิด

เมื่อฌอแซลังกลับมาจากการจับกุม เขาสามารถขยายอาณาเขตของอิเดสซาได้ และใน ค.ศ. 1125 เขาได้เข้าร่วมในยุทธการที่อะซาซ ซึ่งเป็นชัยชนะของฝ่ายครูเสดต่ออัฏตาเบกแห่งโมซูล นำโดยอักซุนกูร์ อิลบูร์ซูคี

ใน ค.ศ. 1131 ระหว่างการล้อมปราสาทเล็ก ๆ แห่งหนึ่งทางตะวันออกเฉียงเหนือของเมืองอะเลปโป เกิดอุบีติเหตุอุโมงค์ถล่มลงมา ทำให้ฌอแซลังได้รับบาดเจ็บสาหัส หลังจากนั้นเขาได้รับข่าวว่าเอมีร์ กาซี กูมูชติกิน กำลังล้อมเมืองเคย์ซุน เมื่อฌอแซลังที่ 2 บุตรชายของเขาปฏิเสธที่จะนำทัพไปสู้กับกาซี ฌอแซลังจึงสั่งการให้นำกองทัพของตนเองออกเดินทางไปที่เคย์ซุน เขาถูกหามไปด้วยเปล และเมื่อกาซีทราบว่ากองทัพของฌอแซลังกำลังใกล้เข้ามา ก็ยกเลิกการล้อมและล่าถอยไป ฌอแซลังชนะศึกสุดท้ายของเขา และเสียชีวิตในไม่นานหลังจากนั้น
# อิริซาเกะ
อิริซาเกะ  เป็นน้ำปรุงรสที่ทำโดยการเคี่ยวส่วนผสมต่าง ๆ เช่น อุเมโบชิ ในสาเก広辞苑第5版

อิริซาเกะได้รับการคิดค้นขึ้นในช่วงยุคมุโรมาจิ ก่อนที่โชยุจะแพร่หลาย日本醸造協会誌 第108巻 第7号 p471 2013年発行 และได้ถูกนำมาใช้กันอย่างแพร่หลายจนถึงกลางยุคเอโดะ กล่าวกันว่าเมื่อเทียบกับโชยุแล้วอิริซาเกะเก็บรักษาได้ไม่ดีนัก และไม่มีรสชาติที่เข้มข้นมากนัก ดังนั้นจึงลดความแพร่หลายลงตั้งแต่กลางยุคเอโดะเป็นต้นมา เนื่องจากความนิยมของโชยุที่เพิ่มขึ้น

เมื่อเทียบกับโชยุแล้ว อิริซาเกะมีจุดเด่นตรงที่สามารถดึงรสชาติของวัตถุดิบออกมาได้ดี และเข้ากันได้ดีกับซาชิมิเนื้อปลาและหอย『四季日本の料理 冬』講談社 ISBN 4-06-267454-8
# วัดเวียงไชยปราการ
วัดเวียงไชยปราการ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ข่า อำเภอฝาง จังหวัดเชียงใหม่

วัดเวียงไชยปราการ หรือ วัดเวียงไชย เป็นวัดโบราณ เล่ากันว่าสร้างขึ้นโดยพระเจ้าพรหมมหาราช ซึ่งหลังจากที่พระองค์ได้ทรงกอบกู้อิสรภาพจากขอมและได้ยึดเมืองเชียงแสนคืนมาได้ แล้วจึงทรงมอบให้พระราชบิดาปกครองเมืองเชียงแสน ส่วนพระองค์ก็ยกไพร่พลเสนาส่วนหนึ่งไปสร้างเมืองใหม่ คือ เมืองไชยปราการราชธานี หลังจากนั้นพระองค์จึงทรงสร้างวัดนี้ขึ้น จน พ.ศ. 2516 ศรัทธาบ้านป่ารวก ตำบลปงตำ อำเภอไชยปราการ จังหวัดเชียงใหม่ ได้เข้ามาตั้งหลักปักฐานอาศัย และได้ช่วยกันบูรณะวัดเวียงไชยขึ้นมา โดยการนำของพ่อตุ่น ศรีสุรินทร์ และนายแก้ว คำวงค์ษา หลังจากจึงมีพระสงฆ์เข้ามาจำพรรษาตามลำดับ  ได้ประกาศยกขึ้นเป็นวัดโดยถูกต้องตามกฎหมายแล้ว เมื่อวันที่ 24 เมษายน พ.ศ. 2553

วัดมีต้นโพธิ์ อายุกว่า 500 ปี โอบล้อมองค์พระธาตุ เหลือแต่เพียงเฉพาะซากกองอิฐ ใกล้ ๆ มีองค์พระเจดีย์ มีหอไตรอายุหลายร้อยปี ถูกรากต้นลำไยชอนไช จนไม่เหลือเค้าเดิม
# การเลือกตั้งสมาชิกสภาผู้แทนราษฎรจังหวัดปราจีนบุรี เขต 1 แทนตำแหน่งที่ว่าง พ.ศ. 2553
การเลือกตั้งสมาชิกสภาผู้แทนราษฎรจังหวัดปราจีนบุรี เขต 1 แทนตำแหน่งที่ว่าง พ.ศ. 2553 เป็นการเลือกตั้งสมาชิกสภาผู้แทนราษฎรจังหวัดปราจีนบุรี แทนที่ เกียรติกร พากเพียรศิลป์ เนื่องจากศาลรัฐธรรมนูญได้มีคำวินิจฉัยให้สมาชิกภาพของสมาชิกสภาผู้แทนราษฎรสิ้นสุดลง

 ที่มา 
วันที่ 7 กันยายน พ.ศ. 2552 เกียรติกร พากเพียรศิลป์ สมาชิกสภาผู้แทนราษฎรจังหวัดปราจีนบุรี พรรคประชาธิปัตย์ (เดิมสังกัดพรรคมัชฌิมาธิปไตย) ได้แถลงข่าวการลาออกจากการเป็นสมาชิกสภาผู้แทนราษฎรต่อสื่อมวลชนที่อาคารรัฐสภา เนื่องจากรับไม่ได้กับกระบวนการยุติธรรมภายในประเทศ ที่มี 2 มาตรฐาน พร้อมทั้งยืนยันว่า การลาออกในครั้งนี้ ไม่ได้ทำตามใบสั่ง หรือประชดประชันใคร ทว่าไม่มีการยื่นเอกสารอย่างเป็นทางการต่อประธานรัฐสภา ต่อมา ชัย ชิดชอบ ประธานรัฐสภาในขณะนั้น ได้ทำการส่งเรื่องให้คณะกรรมการการเลือกตั้ง เพื่อขอให้ศาลรัฐธรรมนูญวินิจฉัยสมาชิกภาพของ เกียรติกร พากเพียรศิลป์ ว่าสิ้นสุดลงตามรัฐธรรมนูญมาตรา 106 (3) หรือไม่ 

จนกระทั่งเมื่อวันที่ 2 ธันวาคม พ.ศ. 2552 ศาลรัฐธรรมนูญได้มีคาวินิจฉัยให้สมาชิกภาพของสมาชิกสภาผู้แทนราษฎรของ เกียรติกร พากเพียรศิลป์ สิ้นสุดลงตามรัฐธรรมนูญแห่งราชอาณาจักรไทย พุทธศักราช 2550 มาตรา 106 (3) ตั้งแต่วันที่ 7 กันยายน พ.ศ. 2552 ทำให้ตำแหน่งในเขตนี้ (ทั้งจังหวัดปราจีนบุรี) ว่างลง ตามกฎหมายการเลือกตั้งระบุว่าจะต้องทำการเลือกตั้งใหม่ภายใน 60 วัน คณะกรรมการการเลือกตั้ง จึงมีมติให้มีการเลือกตั้งซ่อมในวันที่ 10 มกราคม พ.ศ. 2553

 ผู้สมัคร 
 พรรค ผู้สมัคร หมายเลข  ภูมิใจไทย  อำนาจ วิลาวัลย์  <center>1<center>  เพื่อไทย  พลเอก สิทธิ์ สิทธิมงคล  <center>2<center>

 หมายเลข 1: อำนาจ วิลาวัลย์ 
อดีตสมาชิกสภาเทศบาลเมืองปราจีนบุรี 2 สมัย และอดีตผู้จัดการบริษัทเคซีคอนกรีต มีศักดิ์เป็นหลานชายของสุนทร วิลาวัลย์ อดีตรัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดปราจีนบุรี 8 สมัย 

 หมายเลข 2: พลเอก สิทธิ์ สิทธิมงคล 
อดีตข้าราชการทหาร อดีตตุลาการศาลทหารกรุงเทพมหานคร อดีตผู้แทนกลาโหมพิจารณาเครื่องราชอิสริยาภรณ์สำนักนายกรัฐมนตรี อดีตผู้ช่วยหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม สมัยที่พลเอก ชวลิต ยงใจยุทธ เป็นรัฐมนตรี เคยลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปราจีนบุรี เขต 3 โดยในขณะนั้นลงสมัครในนามพรรคมหาชน แต่ไม่ได้รับเลือกตั้ง โดยครั้งนี้มีการสนับสนุนจากพรรคเพื่อไทย และ นปช.

 ผลการเลือกตั้ง 

ผลการเลือกตั้งปรากฎว่า อำนาจ วิลาวัลย์ ได้รับเลือกตั้ง
# กระทรวงป้องกันชาติ
กระทรวงป้องกันชาติ (,) มีหน้าที่กำกับดูแลหน่วยงานและหน้าที่ทั้งหมดของรัฐบาลที่เกี่ยวข้องกับความมั่นคงแห่งชาติและกองทัพกัมพูชาโดยตรง รัฐมนตรีว่าการกระทรวงป้องกันชาติของกัมพูชาคือ พลเอก เตีย เซ็ยฮา

 เขตพื้นที่การปกครอง 
กระทรวงป้องกันชาติ แบ่งออกเป็น 6 เขตการบริหารMinistry of National Defence, Administrative listings 
 กองบัญชาการทหารสูงสุด กองทัพกัมพูชา
 กองบัญชาการกองทัพบก – กองทัพบกกัมพูชา
 กองบัญชาการกองทัพเรือ – กองทัพเรือกัมพูชา
 กองบัญชาการกองทัพอากาศ – กองทัพอากาศกัมพูชา
 กองบัญชาการกองราชอาวุธหัตถ์ – กองราชอาวุธหัตถ์

 ประวัติ 

 ก่อนปี พ.ศ. 2513 
ก่อนเดือนมีนาคม พ.ศ. 2513 กองทัพพระราชาณาจักรกัมพูชา (Forces armées royales khmères: FARK) อยู่ภายใต้การบังคับบัญชาและการควบคุมของผู้บัญชาการทหารสูงสุดและประมุขแห่งรัฐ ในเวลานั้น เจ้าชาย นโรดม สีหนุทรงดำรงตำแหน่งทั้งสองตำแหน่ง กองบัญชาการกองทัพควบคุมทั้งสามเหล่าทัพ โดยกองบัญชาการยังทำหน้าที่เป็นกองบัญชาการและเสนาธิการของกองทัพบกอีกด้วย

 ทีมฟุตบอล 
กระทรวงป้องกันชาติยังดูแลทีมฟุตบอลอีกด้วย โดยสโมสรฟุตบอลของกระทรวงป้องกันชาติมีชื่อว่า National Defense Ministry FC ซึ่งเล่นอยู่ในลีกสูงสุดของฟุตบอลกัมพูชา หรือ กัมพูชาพรีเมียร์ลีก พวกเขาเสมอกับแชมป์ Cambodian League มากที่สุดที่ 3 สมัย

 รายชื่อรัฐมนตรี 
 รูป ชื่อ วาระ พรรค รัฐบาล อ้างอิง จาก ถึง รวม 80px ลอน นอล 10 กันยายน 2502 25 ตุลาคม 2509  สังคมราษฎรนิยม   80px ลอน นอล 7 มิถุนายน 2511 15 พฤศจิกายน 2514  สังคมราษฎรนิยม/FARK  FANK  80px ซน เซน 15 มกราคม 2519 7 มกราคม 2522  CPK   80px แปน โสวัณ 10 มกราคม 2522 5 ธันวาคม 2524  KPRP   80px จัน ซี 5 ธันวาคม 2524 26 ธันวาคม 2527 †  KPRP   80pxBou Thang 2529 2535  KPRP   80px เตีย บัญ 2530 22 สิงหาคม 2566 KPRP   CPP 80px เตีย เซ็ยฮา 22 สิงหาคม 2566 ผู้ดำรงตำแหน่ง  CPP
# เปกีดา
ชาวยุโรปผู้รักชาติต่อต้านการแผ่ขยายอิสลามในตะวันตก (;"PEGIDA in Germany".) ย่อเป็น เปกีดา (, ; โลโกเขียนตามแบบเป็น PEGIDA) เป็นการเคลื่อนไหวทางการเมืองเยอรมันที่ต่อต้านอิสลามและขวาจัดสุดโต่ง 
 "PEGIDA in Germany".
 "The Pegida Movement and German Political Culture: Is Right-Wing Populism Here to Stay?"
 
 
 
 
 
 
 
  เปกีดาเชื่อว่าเยอรมนีกำลังถูกทำให้เป็นอิสลามมากขึ้น

เปกีดาต้องการจำกัดการย้ายถิ่นฐานเข้าสู่ประเทศเยอรมนี และกล่าวหาว่าทางการไม่บังคับใช้กฎหมายที่เกี่ยวข้อง เปกีดาจัดการประท้วงหลายครั้ง โดยมักมีการประท้วงโต้ตอบควบคู่ไปด้วย ใน ค.ศ. 2015  ผู้ก่อตั้งเปกีดา ลาออกจากขบวนการหลังมีรูปถ่ายปลอมปรากฏขึ้นที่เขาแสดงท่าทางเป็นอดอล์ฟ ฮิตเลอร์ และกล่าวถ้อยคำเหยียดเชื้อชาติบนเฟซบุ๊ก ภายหลังได้รับการแต่งตั้งใหม่

แม้ว่าลักษณะสำคัญของกลุ่มคือแนวคิดชาตินิยม แต่กลุ่มย่อยของเปกีดาได้ก่อตัวขึ้นในหลายประเทศ ซึ่งเป็นส่วนรากหญ้าของขบวนการญิฮาดโต้กลับ
# เซอร์เบียสตรอง
เซอร์เบียสตรอง  หรือ เซอร์เบียสตรองก์  เป็นชื่อเล่นที่ระบุให้กับมิวสิกวิดีโอโฆษณาชวนเชื่อแบบชาตินิยมเซิร์บ, ต่อต้านโครแอต และต่อต้านมุสลิมจากสงครามยูโกสลาเวีย เพลงนี้เผยแพร่ทั่วโลกในฐานะอินเทอร์เน็ตมีม ซึ่งรวมถึงกลุ่มขวาจัดและออลต์ไรต์
 
เพลงนี้มีชื่อต้นฉบับว่า "คารัดฌิช นำชาวเซิร์บของเจ้า" (,) ซึ่งอ้างถึงราดอวาน การาจิช ผู้นำทหารชาวบอสเนียเชื้อสายเซิร์บและนักโทษสงคราม เพลงนี้ยังมีอีกชื่อว่า "พระเจ้าคือชาวเซิร์บและพระองค์จะปกป้องเรา" (,) และ "รีมูฟเคบับ" 
 
 ความนิยมในอินเทอร์เน็ต 
มีมนี้ได้รับความนิยมในบรรดาแฟนเกมฮาตส์ออฟไอเอิร์น 4และยูโรปายูนิเวอร์ซาลิส 4 เกมคอมพิวเตอร์แนวกลยุทธ์อันยิ่งใหญ่โดย Paradox Interactive โดยใช้เรียกผู้เล่ที่มีเป้าหมายเอาชนะจักรวรรดิออตโตมันหรือชาติอิสลามอื่น ๆ ในเกมเหล่านี้ ภายหลังคำว่า "kebab" ถูกแบนจากฟอรัมทางการของ Paradox Interactive เนื่องจากมีการใช้งานในหมู่ออลต์ไรต์และชาตินิยมสุดโต่งอื่น ๆ บ่อยครั้ง หลังเหตุยิงที่ไครสต์เชิร์ชไม่นาน มีมนี้ก็ถูกแบนจากชุมชนเรดดิตที่อิงตามเกมของ Paradox Interactive มีมนี้ยังปรากฏในเทรดกว่า 800 แห่งในเรดดิตย่อย r/The_Donald

ความนิยมของเพลงนี้เพิ่มขึ้นตามกาลเวลากับพวกหัวรุนแรงในกลุ่มขวาจัดจำนวนมากในโลกตะวันตก เพลงนี้มีชื่อเสียงรอบโลกมากกว่าในบอลข่าน

 เหตุกราดยิงมัสยิดในไครสต์เชิร์ช 

เบรนตัน แฮร์ริสัน ทาร์แรนต์  มือปืนชาวออสเตรเลียในเหตุกราดยิงมัสยิดในไครสต์เชิร์ช เขียนวลี "Remove Kebab" ลงบนอาวุธหนึ่ง ในคำแถลงการณ์ The Great Replacement (ตั้งชื่อตามทฤษฎีขวาจัดที่มีชื่อเดียวกันโดย Renaud Camus นักเขียนชาวฝรั่งเศส) เขากล่าวถึงตนเองเป็น "นักกำจัดเคบับพาร์ทไทม์" เขายังไลฟ์สตรีมตนเองเปิดเพลงนี้บนรถหลายนาทีก่อนเหตุยิง

หลังเหตุยิง วิดีโอเพลงนี้หลายแห่งถูกลบออกจากยูทูบ ซึ่งรวมถึงวิดีโอที่มียอดดูมากกว่าล้านครั้ง ผู้ใช้ต่างก็รีบอัพโหลดเพลงนี้อีกครั้ง พร้อมระบุว่าเป็นการ "ประท้วงการเซ็นเซอร์" ในการให้สัมภาษณ์หลังเหตุยิง Željko Grmuša นักร้องหลักของเพลงนี้ กล่าวว่า "สิ่งที่ชายคนนั้นทำในนิวซีแลนด์เป็นเรื่องเลวร้ายมาก แน่นอนว่าผมขอประณามการกระทำนั้น ผมสงสารคนบริสุทธิ์เหล่านั้น แต่เขาเริ่มฆ่าคน และเขาจะทำแบบนั้นไม่ว่าเขาจะฟังเพลงอะไรก็ตาม"

หมายเหตุ

 
อ้างอิง

 
แหล่งข้อมูลอื่น
# นอตีด็อก
นอตีด็อก แอลแอลซี  เดิมชื่อแจมซอฟต์แวร์ อิงค์  เป็นบริษัทผู้พัฒนาวิดีโอเกมสัญชาติอเมริกัน สังกัดโซนี่ มีสำนักงานใหญ่ที่ซานตาโมนิกา รัฐแคลิฟอร์เนีย"Time Line." Naughty Dog. June 4, 2004. Retrieved on May 5, 2010. ก่อตั้งในปี 1984 โดยแอนดี แกวิน และเจสัน รูบิน สตูดิโอแห่งนี้ถูกซื้อกิจการโดยโซนี่คอมพิวเตอร์เอ็นเตอร์เทนเมนต์ ในปี 2001 ในช่วงทศวรรษ 1990 แกวิน และรูบิน สร้างเกมที่ประสบความสำเร็จหลายเกม เช่น ริงส์ออฟพาวเวอร์ และเวย์ออฟเดอะวอร์เรียร์  เกมเวย์ออฟเดอะวอร์เรียร์ นี้เองที่ทำให้ยูนิเวอร์แซลอินเตอร์แอกทีฟสตูดิโอส์ เพื่อสร้างเกมอีกสามเกมพร้อมทุนสนับสนุนการขยายบริษัท

ภายใต้คำแนะนำของมาร์ก เซอร์นี นอตีด็อกได้พัฒนาเกมแพลตฟอร์มแบบมีตัวละครหลักโดยใช้ศักยภาพกราฟิก 3 มิติของระบบเกมรุ่นใหม่ และสร้างเกม แครชแบนดิคูต สำหรับเครื่องเพลย์สเตชัน ในปี 1996 ในช่วงหลายปีต่อมา นอตีด็อกได้พัฒนาเกม แครชแบนดิคูต ทั้งหมดสามภาค และหลังจากสร้างเกม แครชทีมเรซิง บริษัทก็เริ่มพัฒนาเกม แจ็กแอนด์แดกซ์เตอร์: เดอะพรีเคอร์เซอร์เลกาซี สำหรับเครื่องเพลย์สเตชัน 2

ในปี 2004 เจสัน รูบิน ซึ่งดำรงตำแหน่งประธานของบริษัทในขณะนั้น ได้ลาออกจากนอตีด็อกเพื่อไปทำโปรเจกต์ใหม่ชื่อว่า ไอรอนแอนด์เดอะเมเดน นอกจากทีมพัฒนาเกมภายในของตนเองแล้ว นอตีด็อกยังเป็นที่ตั้งของ ICE TeamMark Cerny's "Road to the PS4" @ Gamelab 2013 . YouTube (June 27, 2013). Retrieved on July 16, 2013. ซึ่งเป็นหนึ่งในทีมเทคโนโลยีหลักของเพลย์สเตชันสตูดิโอส์ด้วย เกมแรกของบริษัทสำหรับเครื่องเพลย์สเตชัน 3 คือ อันชาร์ทิด: เดรกส์ฟอร์ชูน เปิดตัวในปี 2007 ตามมาด้วยภาคต่อและภาคแยกอีกหลายเกม จนกระทั่ง นอตีด็อกประกาศสร้างแฟรนไชส์ใหม่สำหรับเพลย์สเตชัน 3 คือ เดอะลาสต์ออฟอัส ซึ่งพัฒนาโดยทีมย่อยของสตูดิโอ และเปิดตัวในปี 2013 พร้อมเสียงชื่นชมจากนักวิจารณ์อย่างล้นหลามจนกลายเป็นแฟรนไชส์ เดอะลาสต์ออฟอัส พาร์ต II เปิดตัวสำหรับเครื่องเพลย์สเตชัน 4 ในปี 2020 และได้รับคำชมในระดับเดียวกัน ปัจจุบันทางสตูดิโอกำลังพัฒนาเกม อินเตอร์ดาแลกติก: เดอะเฮเรทิกโพรเฟต สำหรับเครื่องเพลย์สเตชัน 5